open-index/open-wikipedia-markdown huggingface dataset:
უილიამ ტაბმენი

**უილიამ ტაბმენი** (; დ. 29 ნოემბერი 1895, ჰარპერი, ლიბერია — გ. 23 ივლისი 1971, ლონდონი, დიდი ბრიტანეთი) — ლიბერიის სახელმწიფო და პოლიტიკური მოღვაწე. ლიბერიის პრეზიდენტი 1944-1971 წლებში. 

## ბიოგრაფია 
მიეკუთვნებოდა ამერიკელი ლიბერიელების, პირველმოსახლეების, უძველეს შტოს, რომლებიც ლიბერიაში გადმოსახლდნენ XIX საუკუნის 40-იან წლებში. უილიამ ტაბმენის მამა იყო ლიბერიის არმიის გენერალი, შემდეგ ლიბერიის პარლამენტის სპიკერი. თანამდებობიდან წასვლის შემდეგ ის მეთოდისტური ეკლესიის მქადაგებელი გახდა.

უილიამ ტაბმენმა მიიღო იურიდიული განათლება, ხოლო შემდეგ იურიდიულ მეცნიერებათა დოქტორის ხარისხი. 1937-1943 წლებში იყო პროკურორის თანაშემწე და უზენაესი სასამართლოს წევრი. 1923-1931 და 1934-1937 წლებში სენატორი იყო მერილენდის საგრაფოდან. 1944 წლიდან გარდაცვალებამდე კი - ქვეყნის პრეზიდენტი და ქვეყნის კონსტიტუციის თანახმად ასევე ხელმძღვანელობდა მთავრობას. ამავდროულად იყო მმართველი ჭეშმარიტი ვიგების პარტიის ლიდერი. იყო მეთოდისტური ეკლესიის აქტიური მოღვაწე. მონაწილეობდა აფრიკის ქვეყნების მთელ რიგ საერთაშორისო კონფერენციებში. 

1944 წელს პრეზიდენტმა უილიამ ტაბმენმა გამოაცხადა „გაერთიანების პოლიტიკა“, რომელიც მიზნად ისახავდა ადგილობრივ მოსახლეობასა და ამერიკელთა შთამომავლებს შორის უთანასწორობის ლიკვიდაციას. მკვიდრ მამაკაცებს მიენიჭათ საარჩევნო უფლება - შეზღუდული ქონებრივი ცენზით. მათ მიიღეს უფლება დაეკავებინათ სახელმწიფო თანამდებობები, თუმცა წინააღმდეგობები ეთნიკურ ჯგუფებს შორის მაინც გრძელდებოდა.

ტაბმენი ასევე „ღია კარის პოლიტიკის“ მომხრე იყო. ტაბმენის მთავრობამ ასევე გაატარა მთელი რიგი ღონისძიებები, რომლის მიხედვითაც გაძლიერა ქვეყნის როლი ეკონომიკაში და სოციალურ სფეროში. 

## რესურსები ინტერნეტში
* William V.S. Tubman University
* William V.S. Tubman Photograph Collection, Indiana University Libraries

კატეგორია:ლიბერიის პრეზიდენტები
კატეგორია:დაბადებული 1895
კატეგორია:დაბადებული 29 ნოემბერი
კატეგორია:გარდაცვლილი 1971
კატეგორია:გარდაცვლილი 23 ივლისი
საიდუმლო მასალები (სეზონი 3)

სამეცნიერო ფანტასტიკური ტელესერიალ „საიდუმლო მასალების“ მესამე სეზონი აშშ-ში, Fox-ის ეთერში 1995 წლის 22 სექტემბერს გავიდა და დასრულდა 1996 წლის 17 მაისს, 24 ეპიზოდის შემდეგ.

სერიალის მესამე სეზონში მოქმედება მიმდინარეობს წინა სეზონის შემდეგ. აგრეთვე წარმოდგენილია ახალი სიუჟეტური ელემენტები. ძირითადი სიუჟეტის მიხედვით, ფოქს მალდერი აღმოაჩენს უცხოპლანეტელის გვამის გაკვეთის ვიდეოს, ხოლო სკალი ეძებს თავისი დის მკვლელს. აგრეთვე იკვლევენ იდუმალი X-ის პიროვნებას. ამ სეზონში აგრეთვე პირველად გამოჩნდნენ პირველი უფროსი (დონ. ს. უილიამსი) და უცხოპლანეტური ვირუსი, ცნობილი როგორც „შავი ზეთი“. აგრეთვე ნაჩვენები იყო რამდენიმე ეპიზოდი კატეგორიიდან „კვირის ბოროტი პერსონაჟი“, რომლებიც არ ეხება სერიალის ძირითად მითოლოგიას.

ამ სეზონს ჰქონდა უფრო მაღალი რეიტინგები, ვიდრე წინა ორს და მაყურებელთა ყველაზე დიდი რაოდენობა. სტატისტიკის სამსახურ Nielsen-ის მიხედვით, პირველი ეპიზოდის რეიტინგი 19.94-ს შეადგენდა და იყო ორზე უფრო მეტი, ვიდრე წინა სეზონის სადებიუტო ეპიზოდის შემთხვევაში. შემდგომში ყველა ეპიზოდის რეიტინგი შენარჩუნდა 15.0-ს ზევით. ტელეკრიტიკოსებმა სეზონი ძირითადად დადებითად შეაფასეს. მან მიიღო ემის 5 ჯილდო. სცენარისტი დეივ მორგანი აღფრთოვანებით აღწერდა ეპიზოდებს „კლაიდ ბრუკმენის უკანასკნელი დასვენება“ და „ჯო ჩანგის "ღია კოსმოსიდან"“. თავად მორგანმა სერიალი ამ სეზონის შემდეგ დატოვა, ვინაიდან სწრაფად განვითარებად სიუჟეტებს და გადაღებების გრაფიკს ვერ შეეჩვია.

## ეპიზოდები
ეპიზოდები, აღნიშნული ორმაგი ჯვრით (), წარმოადგენენ სერიალის მითოლოგიის ნაწილს.

## რესურსები ინტერნეტში
* 
* 

## სქოლიო

კატეგორია:1995 წლის ამერიკული ტელესეზონები
კატეგორია:1996 წლის ამერიკული ტელესეზონები
G N' R Lies

'''''G N' R Lies''''' — ამერიკული მძიმე როკ-ჯგუფ Guns N' Roses-ის მეორე სტუდიური ალბომი, გამოცემული 1988 წელს. მიუხედავად იმისა, რომ იგი ფორმატით არის EP, გამოიცა როგორც მორიგი ალბომი. RIAA-ს თანახმად, აშშ-ში გაიყიდა მისი ხუთ მილიონზე მეტი ასლი. ალბომის ერთადერთი სინგლია „Patience“, რომელმაც ჩარტში *Billboard* Hot 100-ის #4 პოზიციამდე მიაღწია. ეს აგრეთვე არის ჯგუფის უკანასკნელი ალბომი დრამერ სტივენ ადლერის მონაწილეობით.

## სიმღერების სია 
## სერტიფიცირება
## სქოლიო 
კატეგორია:1988 წლის ალბომები
კატეგორია:Guns N' Roses-ის ალბომები
კატეგორია:Geffen Records-ის ალბომები
კატეგორია:ალბომები მაიკ კლინკის პროდიუსერობით
მინახიური

**მინახიური** () — სოფელი აზერბაიჯანში, გუსარის რაიონში.  მოსახლეობის რაოდენობა —  242 კაცი.

## რესურსები ინტერნეტში
კატეგორია:გუსარის რაიონის სოფლები
უილიამ ტოლბერტი

**უილიამ ტოლბერტი** (; დ. 13 მაისი 1913, ბენსონვილი — გ. 12 აპრილი 1980, მონროვია) — ლიბერიის პოლიტიკური მოღვაწე, ქვეყნის პრეზიდენტი 1971-1980 წლებში.

## ბიოგრაფია 
დაიბადა ქალაქ ბენსონვილში (მონტსერადოს საგრაფო),  მღვდლის ოჯახში. დაასრულა სამთავრობო დაწყებითი სკოლა მშობლიურ ქალაქში, უმაღლესი პროტესტანტული სკოლა კლეი-აშლანდეში და ლიბერიის კოლეჯი მონროვიაში (ამჟამად უნივერსიტეტი). 1934 წელს მიიღო ხელოვნების ბაკალავრის ხარისხი, 1952 წელს ლიბერიის უნივერსიტეტმა მიანიჭა სამოქალაქო სამართლის დოქტორის ხარისხი. 1936-1943 წლებში ეკავა ხაზინის სამთავრობო ინსპექტორის თანამდებობა. 1943 წელს აირჩიეს წარმომადგენელთა პალატის წევრად და მუდმივმოქმედი ფინანსური და სოფლის მეურნეობის კომიტეტის ხელმძღვანელად. 1951 წლის არჩევნებში აირჩიეს ვიცე-პრეზიდენტად და სენატის თავმჯდომარედ. ვიცე-პრეზიდენტად კიდევ აირჩიეს 1955 და 1959 წლებში. ლიბერიის წარმომადგენლის სტატუსით სტუმრობდა აფრიკის, ევროპისა და ამერიკის მთელ რიგ ქვეყნებს. 1965-1966 წლებში ბაპტისტთა მსოფლიო კავშირის თავჯდომარეა (პირველი აფრიკელი ამ თანამდებობაზე). 1971 წლის 23 ივლისს გარდაიცვალა პრეზიდენტი უილიამ ტაბმენი და მისი ადგილი დაიკავა ვიცე-პრეზიდენტმა ტოლბერტმა.

ახალმა პრეზიდენტმა გააგრძელა წინამორბედის პოლიტიკა. იგი მხარს უჭერდა ამერიკასთან მჭიდრო კავშირებს, გამოდიოდა აპარტეიდის წინააღმდეგ და აუმჯობესებდა ურთიერთობას სოციალისტური ბანაკის ქვეყნებთან.

1980 წლის 12 აპრილს სამუელ დოუმ და მისმა ჯარისკაცებმა იერიში მიიტანეს მონროვიაში მდებარე საპრეზიდენტო სასახლეზე. მოკლეს პრეზიდენტი უილიამ ტოლბერტი და მთავრობის 30 წევრი. მთავრობაზე კონტროლის განმტკიცების მიზნით დოუმ მიიღო გენერლის წოდება და დაიკავა მთავარსარდლის თანამდებობა. ჩამოაყალიბა ქვეყნის მართვის ახალი ორგანო, სახალხო ხსნის საბჭო და შეაჩერა ლიბერიის 133-წლიანი კონსტიტუციის მოქმედება.

## რესურსები ინტერნეტში
* 

კატეგორია:ლიბერიის პრეზიდენტები
კატეგორია:ლიბერიის ვიცე-პრეზიდენტები
კატეგორია:დაბადებული 1913
კატეგორია:დაბადებული 13 მაისი
კატეგორია:გარდაცვლილი 1980
კატეგორია:გარდაცვლილი 12 აპრილი
კატეგორია:მოკლული პრეზიდენტები
კატეგორია:დამხობილი პრეზიდენტები
კატეგორია:გადატრიალების შედეგად თანამდებობიდან გადაყენებული ლიდერები
კატეგორია:XX საუკუნეში მოკლული პრეზიდენტები
კატერინა სიენელი

**კატერინა სიენელი** ( დ. 25 მარტი, 1347, სიენა — გ. 29 აპრილი, 1380, რომი), ასევე ცნობილი, როგორც **ეკატერინე სიენელი** — რომის კათოლიკე ეკლესიის წმინდანი, დომინიკური ორდენის წევრი მონაზონი, სქოლასტიკოსი, ფილოსოფოსი, თეოლოგი და მისტიკოსი. მისტიკური ხილვების საფუძველზე აცხადებდა, რომ იესო ქრისტეს სძალი იყო, რის ნიშნადაც მისგან ბოძებულ უხილავ ბეჭედს ასახელებდა თავის წერილებში.  

1939 წლის 18 ივნისიდან წმინდა კატერინა სიენელი ფრანცისკე ასიზელან ერთად იტალიის მფარველ წმინდანად არის გამოცხადებული. 1970 წლის 3 ოქტომბერს პაპმა პავლე VI-მ ეკლესიის მასწავლებლად გამოაცხადა, ხოლო 1999 წლის 1 ოქტომბერს პაპმა იოანე პავლე II-მ ევროპის ექვს მფარველ წმინდანთა შორის შეიყვანა ბენედიქტე ნურსიელთან, კირილე და მეთოდესთან, ბრიჯიტა შვედთან და ედით შტაინთან ერთად.  

## შემოქმედება 
მინი|რუტილიო მანეტი.
*წმინდა კატერინა სიენელის სტიგმატიზაცია*
კატერინა სიენელის თხზულებებს შორის დიდი ადგილი უკავია მის ტრაქტატებს, რომლებიც ექსტაზის განცდის დროს იქმნებოდა. ეს მოიცავს ოთხ დიალოგს:
* „ტრაქტატი ღვთაებრივი პროვიდენციისა“ 
* „ტრაქტატი კეთილგონიერებისა“ 
* „ტრაქტატი ლოცვისა“  
* „ტრაქტატი მორჩილებისა“ 
აქედან ყველაზე მნიშვნელოვანია „ტრაქტატი ღვთაებრივი პროვიდენციისა“, რომლის წერაც დაიწყო 1377 წლის ოქტომბერს და დასრულდა 1378 წლის ნოემბერს. წარმოადგენს ექსტაზურ დიალოგს ღმერთამდე „ამაღლებულ“ სულსა და თავად ღმერთს შორის. კატერინას თანამედროვენი ერთხმად აცხადებენ, რომ ყველა მათგანს წმინდანი თავად კარნახობდა მათ ტექსტს, თუმცა ისიც გასათვალისწინებელია, რომ თავადაც შეიძლებოდა შეეტანა გარკვეული ცვლილებები ნაწერებში. 

კატერინას წერილები მიჩნეულია ადრეული ტოსკანური ლიტერატურის ერთ-ერთ საუკეთესო ნიმუშად. მათგან დიდ ნაწილს თავად კატერინა კარნახობდა კარნახობდა, სანამ წერას ისწავლიდა. შემორჩენილია სულ 300-მდე წერილი. რომის პაპისადმი გაგზავნილ ეპისტოლეებში ხშირად მოიხსენიებს მას, როგორც „პაპას“ („Papa“) ფორმალური მიმართვის ფორმის, „უწმინდესობის“ ნაცვლად. მის ადრესატა შორის არიან რაიმონდ კაპუა, საფრანგეთისა და უნგრეთის მეფეები, მილანის ვისკონტების საგვარეულოს წევრები და არაერთი სასულიერო პირი. მის ადრესატთა ერთი-მესამედი ქალია.  

შემორჩენილია კატერინა სიენელის დაწერილი 26 ლოცვა, რომელთა უმეტესი ნაწილი შესრულებული აქვს სიცოცხლის ბოლო თვრამეტი თვის განმავლობაში. 

## იხილეთ აგრეთვე 
* ჰილდეგარდ ბინგენელი
* ტერეზა ლიზიელი
* ტერეზა ავილელი

## სქოლიო 
კატეგორია:იტალიელი თეოლოგები
კატეგორია:მისტიკოსები
კატეგორია:კათოლიკე ეკლესიის მასწავლებლები
ედით შტაინი

მინი|ედით შტაინის მემორიალური დაფა სახლის წინ, სადაც 1906-1907 წლებში ცხოვრობდა. ეპენდორფი, ჰამბურგი
**ედით შტაინი** ( დ. 12 ოქტომბერი, 1891 — გ. 9 აგვისტო, 1942), ასევე ცნობილი, როგორც **ტერეზა ბენედეტა ჯვრისა**  (Teresa Benedicta a Cruce) — გერმანელი ებრაელი ფილოსოფოსი, რომელიც რომაულ კათოლიციზმზე მოექცა და კარმელიტელთა მონასტერში მონაზვნად აღიკვეცა. კანონიზებულია მოწამე წმინდანად რომის კათოლიკე ეკლესიაში იოანე პავლე II-ის მიერ 1998 წლის 11 ოქტომბერს. 

## ბიოგრაფია 
ედით შტაინი დაიბადა 1891 წლის 12 ოქტომბერს გერმანიის ქალაქ ბრესლაუში (დღევანდელი პოლონეთის ქალაქ ვროცლავში), გამოჩენილი ებრაელების ოჯახში. ორი წლის იყო, როცა მამა, ზიგფრიდ შტაინი, გარდაიცვალა და მასზე მზრუნველობა მთლიანად დედამ იკისრა.  მიუხედავად იმისა, რომ დედა საკმაოდ რელიგიური იუდეველი იყო, ედითს ადრეული ასაკიდანვე ათეისტური შეხედულებები ჰქონდა. 
ედითმა შესანიშნავი განათლება მიიღო: შეისწავლა გერმანული ენა, ფილოსოფია, ფსიქოლოგია და ისტორია ბრესლაუს, გეტინგენისა და ფრაიბურგის უნივერსიტეტებში. დისერტაცია დაიცვა გეტინგენის უნივერსიტეტში თემაზე „ემპათიის პრობლემის შესახებ“ („*Zum Problem der Einfühlung*“), რის შემდეგაც ედმუნდ ჰუსერლის ყურადღება მიიპყრო და პროფესორის ასისტენტად დაიწყო ფრაიბურგის უნივერსიტეტში მუშაობა. 

ედით შტაინი ჰუსერლის გარემოცვაში დაუმეგობრდა კათოლიკეებს, რომლებთან ურთიერთობამ ახალგაზრდა ფილოსოფოსზე დიდი შთაბეჭდილება მოახდინა და მონათვლის სურვილი გაუღღვივა. მანამდე კი ტერეზა ავილელის, კარმელიტელთა წესის რეფორმატორის, თხზულებების კითხვასა და გააზრებას შეუდგა. 1922 წლის 1 იანვარს ბად-ბერგცაბერნის წმიდა მარტინის ტაძარში ედით შტაინი კათოლიკედ მოინათლა და ტერეზას სახელი მიიღო.

ედითი მონაზვნად აღკვეცამდე სამეცნიერო საქმიანობას აგრძელებს: ასწავლის სხვადასხვა უნივერსიტეტში, გამოსცემს მოცულობით სტატიებს, თარგმნის თომა აკვინელის თხზულებებს გერმანულ ენაზე და თან ურთავს კომენტარებს. ამის პარალელურად კი მონაზვნობისთვის ემზადება.  1933 წლის 14 ოქტომბერს კელნის კარმელიტელთა მონასტერში იწყებს მოღვაწეობას. ედითი პირველ დროებით სამონაზვნო აღთქმას დებს ორი წლის შემდეგ, სამი წლის შემდეგ კი - სამუდამო სამონაზვნო აღთქმას. მიუხედავად სამონასტრო ცხოვრებისა, მას არ შეუწყვეტია სამეცნიერო მოღვაწეობა. რამდენიმე წლის შემდეგ წერს მოცულობით გამოკვლევას ესპანელი კარმელიტელი მისტიკოსისა და პოეტის, წმიდა ხუან დე ლა კრუსის, შესახებ. 

1939 წელს ტერეზა ბენედეტა ნიდერლანდების პატარა ქალაქ ეხტს აფარებს თავს. 1942 წლის 7 აგვისტოს ტერეზა ბენედეტა მონასტრის ეზოში დააკავა გესტაპომ და მატარებლის ვაგონით გაგზავნა ოსვენციმში, სადაც სხვა ებრაელებთან ერთად გაზის კამერაში გარდაიცვალა.

## იხილეთ აგრეთვე 
* კატერინა სიენელი
* ტერეზა ავილელი
* ტერეზა ლიზიელი

## რესურსები ინტერნეტში 
* ღაღანიძე მ., რწმენისა და იმედის გზაზე, და ტერეზა ბენედეტა ჯვრისა

## სქოლიო 
კატეგორია:ებრაელი ფილოსოფოსები
კატეგორია:გერმანელი მთარგმნელები
კატეგორია:გერმანელი ენათმეცნიერები
კატეგორია:გერმანელი ფილოსოფოსები
კატეგორია:XX საუკუნის ესეისტები
კატეგორია:XX საუკუნის გერმანელი ფილოსოფოსები
კატეგორია:XX საუკუნის გერმანელი ქალი მწერლები
კატეგორია:XX საუკუნის გერმანელი მთარგმნელები
კატეგორია:ფრაიბურგის უნივერსიტეტის კურსდამთავრებულები
კატეგორია:გეტინგენის უნივერსიტეტის კურსდამთავრებულები
გრეგ ფილინგეინზი

**გრეგორი ართურ „გრეგ“ ფილინგეინზი** (დ. 12 მაისი, 1956) — ამერიკელი კლავიშისტი, მომღერალი-სიმღერების ავტორი და მუსიკალური ხელმძღვანელი. იგი აქტიური სესიური მუსიკოსია და მონაწილეობა მიუღია მრავალი ჟანრის ალბომის თუ სიმღერის ჩაწერაში. მასთან თანამშრომლობდნენ ან თანამშრომლობენ სტივი უანდერი, დევიდ გილმორი, The Jacksons, მაიკლ ჯექსონი, ტოტო, ერიკ კლეპტონი, კუინსი ჯოუნსი, ბრუნო მარსი და სხვები. გრეგი იყო ჯექსონის კონცერტების მუსიკალური ხელმძღვანელი. მას აგრეთვე გამოცემული აქვს ორი სტუდიური სოლო ალბომი.

## დისკოგრაფია
;სოლო
* *Significant Gains* (1981)
* *Pulse* (1984)

;მაიკლ ჯექსონი
* *Off the Wall* (1979)
* *Thriller* (1982)
* *Bad* (1987)
* *Dangerous* (1991)
* *HIStory: Past, Present and Future, Book I* (1995)
* *Blood on the Dance Floor: HIStory in the Mix* (1997)
* ''Michael Jackson's This Is It* (2009)
* *Michael* (2010)
* *Immortal* (2011)
* *Bad 25* (2012)

;Earth, Wind & Fire
* *I've Had Enough* (1981)

;The Jacksons
* *Destiny* (1978)
* *Triumph* (1980)

;ტოტო
* *Falling in Between* (2006)
* *Falling in Between Live* (2007)

;დონალდ ბერდი
**Thank You...For F.U.M.L. (Funking Up My Life)* (Elektra, 1978)

;ერიკ კლეპტონი
* *Behind the Sun* (1985)
* *August* (1986)
* *Eric Clapton & Friends: Live 1986* (1986)
* *Journeyman* (1989)

;სტივი უანდერი
* *Songs in the Key of Life'' (1976)

## რესურსები ინტერნეტში
* ინტერვიუ (2005)

კატეგორია:დაბადებული 12 მაისი
კატეგორია:დაბადებული 1956
კატეგორია:ამერიკელი კლავიშისტები
კატეგორია:ამერიკელი სესიური მუსიკოსები
კატეგორია:ტოტოს წევრები
კატეგორია:ცოცხალი ადამიანები
სტივენ ალენ ბენსონი

**სტივენ ალენ ბენსონი** (; დ. 21 მაისი 1816, მერილენდი, აშშ — გ. 24 იანვარი 1865, გრანდ-ბასა, ლიბერია) — ლიბერიის სახელმწიფო და პოლიტიკური მოღვაწე. ქვეყნის მეორე პრეზიდენტი 1856-1864 წლებში.

## ბიოგრაფია 
ბენსონი დაიბადა 1816 წელს მერილენდის შტატში, აშშ. 1822 წელს მისი ოჯახი უკეთესი ცხოვრების ძიების მიზნით გადასახლდა ახლადჩამოყალიბებულ ლიბერიაში. რამდენიმე ხნის შემდეგ ლიბერია ხელში ჩაიგდეს აბორიგენებმა და რამდენიმე თვე სტივენ ბენსონი ტყვედ ჰყავდათ აყვანილი. 

1835 წელს სტივენ ბენსონმა მუშაობა დაიწყო მილიციაში, ხოლო უკვე 1842 წელს კოლონიური კონსულია. 1847 წელს, ლიბერიის დამოუკიდებლობის გამოცხადების შემდეგ იგი მოსამართლე გახდა.

## საპრეზიდენტო კარიერა 
1853 წელს ბენსონი გახდა ჯოზეფ ჯენკინს რობერტსის ვიცე-პრეზიდენტი, ხოლო 1856 წელს მისგან მიიღო პრეზიდენტის თანამდებობა. 1857 წელს მან მოახდინა მერილენდის რესპუბლიკის ანექსია. 

1862 წელს, მისი პრეზიდენტობისას, ლიბერია დამოუკიდებელ ქვეყანად სცნო აშშ-მა. ამავე წელს სტივენ ალენ ბენსონი ესტუმრა ევროპას. მისი წინამორბედებისგან განსხვავებით, ბენსონმა იცოდა ადგილობრივი ტომების ენა და შეეძლო მათთან თანამშრომლობის დამყარება.

საპრეზიდენტო ვადის ამოწურვის შემდეგ იგი დაუბრუნდა თავის პლანტაციას გრანდ-ბასის საგრაფოში, სადაც ერთი წლის შემდეგ გარდაიცვალა.

## რესურსები ინტერნეტში
*Biography
*S. A. Benson, President of Liberia  article in National Magazine,  April 1856, pages 311-317

კატეგორია:ლიბერიის პრეზიდენტები
კატეგორია:დაბადებული 1816
კატეგორია:დაბადებული 21 მაისი
კატეგორია:გარდაცვლილი 1865
კატეგორია:გარდაცვლილი 24 იანვარი
კატეგორია:ლიბერიის ვიცე-პრეზიდენტები
18 (მობის ალბომი)

***18*** — ამერიკელი ელექტრონული მუსიკოს მობის მეექვსე სტუდიური ალბომი. გამოვიდა 2002 წელს. მისი ყველაზე წარმატებული სინგლი იყო „We Are All Made of Stars“ (ბრიტანეთი #11). კიდევ ერთი აღსანიშნავი სინგლი არის „Extreme Ways“, რომელიც „ბორნის იდენტიფიკაციის“ სერიის ყველა ფილმში ჟღერს. ალბომში მიწვეული შემსრულებლების სახით მონაწილეობენ აზურ რეი, MC Lyte, ენჯი სტოუნი და შინეიდ ო’კონორი. მისი B-მხარეების და ვიდეოების კომპილაცია გამოვიდა მოგვიანებით როგორც *18 B Sides + DVD*.

## სიმღერების სია
'''*18 B-Sides + DVD*, დისკი 2: DVD'*

## *18 B-Sides + DVD* 
ორდისკიანი CD/DVD კომპილაცია *18 B-Sides + DVD* გამოიცა 2003 წელს. CD-ზე შეტანილია B-მხარეები ალბომიდან *18*, ისევე, როგორც ოთხი ახალი სიმღერა. მეორე დისკი, DVD, შეიცავს სატელევიზიო გამოსვლას; გლასტონბერის ფესტივალზე 2003 წლის გამოსვლას, სხვადასხვა დამატებით სიმღერას და დემოს (ძირითადად ალბომებიდან *Play* და *18'') და მეგამიქსს 11 სიმღერის რემიქსებით.

; B-მხარეები, რომლებიც ალბომში არ შესულა

* And I Know
* Ace Love

## ჩარტები
## სქოლიო
კატეგორია:2002 წლის ალბომები
კატეგორია:მობის ალბომები
კატეგორია:Mute Records-ის ალბომები
კატეგორია:V2 Records-ის ალბომები
კატეგორია:BMG-ის ალბომები
ელგუჯა მაღრაძე

**ელგუჯა მაღრაძე** (დ. 1 იანვარი, 1927 — გ. 23 ივნისი, 1999) — ქართველი მწერალი, ლიტერატურათმცოდნე, მთარგმნელი. ფილოლოგიის მეცნიერებათა დოქტორი (1970). 

## ბიოგრაფია
ჟურნალ „ნიანგისა“ და „მნათობის“ მთავარი რედაქტორი. გამომცემლობა „საბჭოთა საქართველოს“ დირექტორი, საქართველოს გამსახკომის თავმჯდომარე, საქლიტფონდის დირექტორი, სხვადასხვა დროს იყო „საქართველოს სსრ მწერალთა კავშირის“ თავმჯდომარის მოადგილე და პირველი მდივანი. 1951 წელს გამოაქვეყნა პირველი ნაშრომი; 1963 წელს გამოვიდა მისი პირველი წიგნი „მეველე“; ინგლისურიდან თარგმნა ტომას მაინ რიდის, ჯონ გოლზუორთის, ართურ კონან დოილის, თომას მელორის და სხვათა ნაწარმოებები.

დაჯილდოებულია ღირსების ორდენით (1997), ილია ჭავჭავაძის სახელობის პრემიის ლაურეატი (1997). ელგუჯა მაღრაძე გარდაიცვალა 1999 წლის 23 ივნისს. დაკრძალულია დიდუბის პანთეონში. 

## ლიტერატურა
**ნაცარაშვილი, ო.* „კახეთის გამოჩენილი ადამიანები“ გვ. 276 — თბილისი, 2001

## რესურსები ინტერნეტში
კატეგორია:დაბადებული 1 იანვარი
კატეგორია:დაბადებული 1927
კატეგორია:გარდაცვლილი 23 ივნისი
კატეგორია:გარდაცვლილი 1999
კატეგორია:ქართველი მწერლები
კატეგორია:ქართველი ლიტერატურათმცოდნეები
კატეგორია:ქართველი მთარგმნელები
ელგუჯა
კატეგორია:დიდუბის პანთეონში დაკრძალულები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:საბჭოთა კავშირის კომუნისტური პარტიის წევრები
დენიელ ბეშიელ უორნერი

**დენიელ ბეშიელ უორნერი** (; დ. 19 აპრილი 1815, მერილენდი, აშშ — გ. 1 დეკემბერი 1880, ლიბერია) — ლიბერიის სახელმწიფო და პოლიტიკური მოღვაწე. ქვეყნის მესამე პრეზიდენტი 1864-1868 წლებში და მეხუთე ვიცე-პრეზიდენტი 1860-1864 წწ.

## ბიოგრაფია 
დენიელ უორნერი დაიბადა აშშ-ში, მერილენდის შტატში, აფრო-ამერიკელის ოჯახში. მისი მამა ყოფილი მონა იყო, რომელმაც თავისუფლება მოიპოვა უორნერის დაბადებამდე ერთი წლით ადრე. 

უორნერის დაბადების თარიღი უცნობია, ზოგიერთი წყარო მიუთითებს 1815 წლის 19 აპრილს. 1877 წელს გახდა ამერიკული საკოლონიზაციო საზოგადოების აგენტი.  

დენიელ ბეშიელ უორნერი არის ლიბერიის ეროვნული ჰიმნის ავტორი, რომელიც ოფიციალურად მიიღეს 1847 წელს დამოუკიდებლობის მოპოვების შემდეგ. 

## პრეზიდენტობა 
უორნერის საქმიანობის მთავარი საზრუნავი იყო კავშირების დამყარება ადგილობრივ მოსახლეობასთან. მან მოაწყო პირველი ექსპედიცია ჯუნგლებში ბენჟამინ ანდერსონის მეთაურობით.

1868 წელს ანდერსონი გაიგზავნა ლიბერიის სიღრმეში ადგილობრივ მეფე მუსარდოსთან ხელშეკრულების დასადებად. გზადაგზა იგი აკეთებდა ჩანაწერებს, აღწერდა მოსახლეობას და ბუნებრივ რესურსებს. ანდერსონის ინფორაციაზე დაყრდნობით ლიბერიის მთავრობამ დაამყარა კონტროლი ლიბერიის შიდა ტერიტორიებზე.

## სქოლიო
კატეგორია:ლიბერიის პრეზიდენტები
კატეგორია:ლიბერიის ვიცე-პრეზიდენტები
კატეგორია:დაბადებული 1815
კატეგორია:დაბადებული 19 აპრილი
კატეგორია:გარდაცვლილი 1880
კატეგორია:გარდაცვლილი 1 დეკემბერი
ჯონ ჯონ გუქი

**ჯონ ჯონ გუკი** ( დ. 1 სექტემბერი 1997, ბუსანი, სამხრეთი კორეა) — სამხრეთ კორეელი მომღერალი და მოცეკვავე. ცნობილ ბოიბენდ BTS-ის ვოკალისტი, მოცეკვავე და ყველაზე პატარა წევრი.

## ბიოგრაფია
13 წლის ასაკში ჯონ გუქი შეირჩა შოუზე Superstar K2, თუმცა ფინალამდე ვერ მიაღწია. ამის შემდეგ მან მოსმენები რვა სხვადასხვა კომპანიაში გაიარა და საბოლოოდ არჩევანი  Big Hit-ზე შეაჩერა, რადგანაც იქ იყო Rap Monster. 14 წლის ასაკში ის გააგზავნეს Movement Lifestyle აკადემიაში, სადაც სხვადასხვა სტილის ცეკვას შეისწავლიდა.

2017 წლის 7 თებერვალს დაამთავრა ხელოვნების სკოლა სეულში.

## კარიერა
### BTS
2013 წლის 13 ივნისს შედგა ჯონ-გუქის დებიუტი, როგორც BTS-ის წევრის, სინგლით „No More Dream“, ალბომიდან „2 Cool 4 Skool“. ასევე ის გახდა ბევრი სიმღერისა და დისკოგრაფიის ავტორი. 2016 წლის 10 ოქტომბერს გამოქვეყნდა ჯგუფის ალბომი Wings.

### სოლო შემოქმედება
ჯონ გუქი აქვეყნებს ქოვერებს  SoundCloud-ზე. მან უკვე შეასრულა შემდეგი სიმღერები: ტორი კელის „Paper Hearts“, ადამ ლევინის „Lost Stars“, ჯასტინ ბიბერის „Purpose“ და „Nothing Like Us“ 2013 წლის 13 ივნისს შედგა ტაე-ჰიუნგის დებიუტი, როგორც BTS-ის წევრის, სინგლით „No More Dream“, ალბომიდან „2 Cool 4 Skool“.

## ჯილდოები და ნომინაციები
## რესურსები ინტერნეტში
* BTS

## სქოლიო
კატეგორია:BTS
კატეგორია:დაბადებული 1997
კატეგორია:სამხრეთკორეელი მომღერლები
კატეგორია:დაბადებული 1 სექტემბერი
კატეგორია:ცოცხალი ადამიანები
ნაჯაფქენდი

**ნაჯაფქენდი** () — სოფელი აზერბაიჯანში, გუსარის რაიონში.  მოსახლეობის რაოდენობა —  341  კაცი.

## რესურსები ინტერნეტში
* 

 
კატეგორია:გუსარის რაიონის სოფლები
მინ იუნ გი

**მინ იუნ გი** ( დ. 9 მარტი, 1993, დეგუ, სამხრეთი კორეა, ცნობილი, როგორც შუგა) — სამხრეთ კორეელი რეპერი, სიმღერების ავტორი და მუსიკალური პროდიუსერი, ჰიპ-ჰოპ ჯგუფ BTS-ის წამყვანი რეპერი. 2016 წლის აგვისტოში მან გამოუშვა თავისი პირველი სოლო მიქსფირი *Agust D*.

## ბიოგრაფია
მინ იუნ-გი დაიბადა 9 მარტს 1993 წელს, დეგუში, სამხრეთი კორეა. ჰყავს ერთადერთი უფროსი ძმა. ჯგუფში მის დებიუტამდე ის ანდერგრაუნდული პროდიუსერი იყო, სასცენო სახელით *Gloss*.

## კარიერა
2013 წლის 13 ივნისს შედგა შუგას დებიუტი, როგორც BTS-ის წევრის, სინგლით „No More Dream“ , ალბომიდან *2 Cool 4 Skool*.

იმავე წლის 9 დეკემბერს მას აღმოაჩნდა აპენდიციტი და ის იძულებული გახდა კორეაში დაბრუნებულიყო ოპერაციის გასაკეთებლად. გამომდინარე აქედან, ის ჯგუფთან ერთად რამდენიმე კონცერტზე არ გამოსულა.

## რესურსები ინტერნეტში
* BTS 

## სქოლიო
კატეგორია:BTS
კატეგორია:დაბადებული 9 მარტი
კატეგორია:დაბადებული 1993
კატეგორია:სამხრეთკორეელი მომღერლები
კატეგორია:ცოცხალი ადამიანები
სახალხო გვარდიის დანაყოფები

## სახალხო გვარდიის სარეზერვო,კადრირებული ქვედანაყოფები 
## სქოლიო 
# დ. სილაქაძე „საქართველოს პირველი დემოკრატიული რესპუბლიკის სახალხო გვარდიის საორგანიზაციო-საშტატო სტრუქტურისა და რიცხოვნობის საკითხისათვის“. საქართველოს ისტორიის ინსტიტუტი. ი. ჯავახიშვილის სახელობის სახელმწიფო უნივერსიტეტი. ჰუმანიტარულ მეცნიერებათა ფაკულტეტი. შრომები ტ. 3 თბ. 2011 გვ. 334-348

კატეგორია:საქართველოს დემოკრატიული რესპუბლიკის ისტორია
კატეგორია:საქართველოს სამხედრო ისტორია
ნიუელს ოლდ ბოისი (საფეხბურთო კლუბი)

**ნიუელს ოლდ ბოისი** () — არგენტინული საფეხბურთო კლუბი ქალაქ როსარიოდან. ჩამოყალიბდა 1903 წლის 3 ნოემბერს. ასპარეზობს არგენტინის პრიმერა დივიზიონში..

კლუბის სახელწოდება დაკავშირებულია არგენტინული ფეხბურთის პიონერთან აიზეკ ნიუელთან () და ითარგმნება როგორც — „ნიუელის ძველი ბიჭები“. კლუბის დამფუძნებლად მიიჩნევენ აიზეკ ნიუელის ვაჟს — კლაუდიო ნიუელს.

„ნიუელს ოლდ ბოისი“ ექვსჯერ ფლობდა არგენტინის ჩემპიონის ტიტულს.
 
პირველად ქვეყნის ჩემპიონობა 1974 წელს მოიპოვა, როდესაც მეტროპოლიტანოს ტურნირში გაიმარჯვა, ხოლო ყველაზე დიდ შედეგებს 80-იანი და 90-იანი წლების მიჯნაზე მიაღწია, როდესაც სამჯერ დაეუფლა არგენტინის ჩემპიონობას და ორჯერ ლიბერტადორესის თასის ფინალში მოახერხა გასვლა.

## სტადიონი 
#### ესტადიო მარსელო ბიელსა 
კლუბის საშინაო არენაა „ესტადიო მარსელო ბიელსა“ (), რომელიც 42 ათას მაყურებელს იტევს. სტადიონს, რომელსაც მანამდე უბრალოდ „ელ კოლოსო დელ პარკე“-ს ეძახდნენ (), კლუბის ყოფილი ფეხბურთელისა და მწვრთნელის — მარსელო ბიელსას სახელი ოფიციალურად 2009 წლის 22 დეკემბერს ეწოდა.
## მიღწევები 
#### არგენტინის ჩემპიონატი 
; არგენტინის პრიმერა დივიზიონი 
* ჩემპიონი (6): 1974, 1987–88, 1990–91, 1992, 2004, 2013
#### საერთაშორისო ტურნირები
; ლიბერტადორესის თასი 
* ფინალისტი (2): 1988, 1992
; სანტიაგო პინასკოს თასი 
* თასის მფლობელი (2): 1905, 1906
; ნიკასიო ვილას თასი 
* თასის მფლობელი (9): 1907, 1909, 1910, 1911, 1913, 1918, 1921, 1922, 1929
; ლუსიანო მოლინას თასი 
* თასის მფლობელი (4): 1931, 1933, 1934, 1935
; კოპა ესტიმულო 
* თასის მფლობელი (1): 1925

## ცნობილი ფეხბურთელები 

;ადრეული პერიოდი
*  დომინგო ტარასკონი (1993)
;1960-იანი და 1970-იანი
*  მარიო სანაბრია (1970–1975)
*  ხორხე ვალდანო (1973–1975)
*  ამერიკო გალიეგო (1974–1980)
*  მარსელო ბიელსა (1976–1978)
*  სანტიაგო სანტამარია (1971–1974, 1980–1985)
;1980-იანი და 1990-იანი
*  რობერტო ნესტორ სენსინი (1985–1989)
*  აბელ ბალბო (1987–1988)
*  გაბრიელ ბატისტუტა (1988–1989)
*  დიეგო მარადონა (1993)
*  ვალტერ სამუელი (1996–1997)
*  სერხიო გოიკოეჩეა (1997–1998)
*  გაბრიელ ჰაინცე (1996–1997; 2012–2014)
;2000-იანი
*  მაქსი როდრიგესი (1999–2002)
*  არიელ ორტეგა (2004–2006)
*  დავიდ ტრეზეგე (2013–2014)

## რესურსები ინტერნეტში 
* სტატიები კლუბის შესახებ *sports.ru*
* შემადგენლობა, ტრანსფერები, სიახლეები, განრიგი, შედეგები და სტატისტიკური მონაცემები *soccer.ru*
* კლუბის ოფიციალური საიტი *newellsoldboys.com.ar*
* Ranking Conmebol de Copa Libertadores 2017 *conmebol.com*
* Las competiciones oficiales de la CONMEBOL
* ფიფა-ს ოფიციალურ საიტზე *FIFA.com*
## სქოლიო 
კატეგორია:ნიუელს ოლდ ბოისი (საფეხბურთო კლუბი)
კატეგორია:არგენტინის საფეხბურთო კლუბები
სურაია ყაჯარი

**სურაია სადრადინ კიზი ყაჯარი** () — აზერბაიჯანელი საბჭოთა მომღერალი ქალი (მეცო-სოპრანო), აზერბაიჯანის სახალხო არტისტი ქალი (1954).

## ბიოგრაფია 
დაიბადა 1910 წლის 1 მაისს ქალაქ შუშაში. 1927 წელს დაამთავრა ბაქოს პედაგოგიური ტექნიკუმი. 1927 წლიდან 1939 წლამდე იყო აზერბაიჯანის სახელმწიფო ოპერისა და ბალეტის თეატრის სოლისტი ქალი. 1940 წლიდან იყო აზერბაიჯანის სახელმწიფო ფილარმონიის სოლისტი. 1968 წლიდან — კონსულტანტ-მასწავლებელი ვოკალში.

## სქოლიო
კატეგორია:დაბადებული 1 მაისი
კატეგორია:დაბადებული 1910
კატეგორია:გარდაცვლილი 2001
კატეგორია:გარდაცვლილი 27 ივლისი
კატეგორია:ყაჯართა დინასტია
კატეგორია:აზერბაიჯანელი ქალი მომღერლები
კატეგორია:ბაქოში გარდაცვლილები
აბას მირზას მეჩეთი

**აბას მირზას მეჩეთი** (, , ) — ისლამის შიიტური მიმართულების მეჩეთი ერევანში, რომელიც აშენებული იყო XIX საუკუნეში აბას მირზა კოვანლი-ყაჯარის მიერ. მეჩეთის ფასადი მოპირკეთებული იყო მწვანე და ლურჯი შუშით, სპარსული სტილის გადმოცემით. ერევნის რუსების მიერ დაპყრობის შემდეგ, მეჩეთი გადააქციეს ყაზარმად. საბჭოთა პერიოდში მეჩეთი, ისევე როგორც სხვა რელიგიური ნაგებობები მიატოვეს და დღემდე მოაღწია მხოლოდ მეჩეთის ერთმა კედელმა.

## სქოლიო
კატეგორია:ყაჯართა დინასტია
კატეგორია:სომხეთის მეჩეთები
ფატმა მეჰრალიევა

**ფატმა იუსიფ ყიზი მეჰრალიევა** (; დ. 4 ივნისი, 1926, გუბა — გ. 4 იანვარი, 2000, ბაქო) — საბჭოთა აზერბაიჯანელი მომღერალი და მსახიობი, აზერბაიჯანის რესპუბლიკის სახალხო არტისტი ქალი (1956).

## ბიოგრაფია 
დაიბადა 1926 წლის 4 ივნისს ყუბაში. 1940 წელს 14 წლის ასაკში დაიწყო გამოსვლა სცენაზე ხალხური სიმღერებითა და მუღამებით. პირველი აღიარება მას მოუტანა უზეირ ჰაჯიბეილის ნაწარმოებმა „მოწყალების დამ“. 1945 წელს მან ითამაშა მოსამსახურე ტელის  როლი  უზეირ ჰაჯიბეილის ნაწარმოების „არშინ მალ ალანის“ მოტივებზე  გადაღებულ მუსიკალურ კომედიაში.  იყო  ზარბი-მუღამის შემსრულებელი.

გარდაიცვალა 2000 წლის 4 იანვარს ბაქოში. 

## რესურსები ინტერნეტში
* ფატმა იუსიფ ყიზი მეჰრალიევა

კატეგორია:საბჭოთა მომღერლები
კატეგორია:აზერბაიჯანელი ქალი მომღერლები
კატეგორია:დაბადებული 4 ივნისი
კატეგორია:დაბადებული 1926
კატეგორია:გარდაცვლილი 4 იანვარი
კატეგორია:გარდაცვლილი 2000
Space Groove

***Space Groove*** — ProjeKct Two-ს, King Crimson-ის fraKctal-ჯგუფის ერთადერთი სტუდიური ალბომი. ჩაწერილია 1997 წლის 19-21 ნოემბერს. გამოვიდა 1998 წელს.

## სიმღერების სია
## პერსონალი
* ედრიან ბელიუ&nbsp;– დასარტყმელი საკრავები
* რობერტ ფრიპი&nbsp;– გიტარები
* ტრეი განი&nbsp;– ტაჩ-გიტარა, სინთეზატორი
* რონან კრის მერფი – ხმის მიქსი

## სქოლიო
კატეგორია:ProjeKcts
კატეგორია:1998 წლის საკონცერტო ალბომები
კატეგორია:Discipline Global Mobile-ის ალბომები
კატეგორია:პროგრესული როკ-ალბომები
ჰარაბა-გილიანი

**ჰარაბა-გილიანი** () — ძველი დიდი ქალაქის ნანგრევები, რომელიც განლაგებულია აზის ჩრდილო-აღმოსავლეთით 4 კილომეტრის დაშორებით (აზერბაიჯანის რესპუბლიკის ნახიჩევანის ავტონომიური რესპოუბლიკის ორდუბადის რაიონი).

ამ ქალაქის შესახებ ლიტერატურაში თითქმის არანაირი ინფორმაცია არ არის შემონახული. ქალაქის შუაგულში ციხის ნანგრევებია. ქალაქის ციხის ნანგრევების, მავზოლეუმის, მეჩეთისა და მინარეთების გარდა ასევე შენარჩუნებულია წყალსადენები, რომლითაც ქალაქს მიეწოდებოდა წყალი მდინარე გილიანჩაიდან.

ზოგიერთი მოგზაურის აზრით, ეს ქალაქი დაარსდა V საუკუნეში.

არქეოლოგიურმა გათხრებმა, რომლებიც ჩატარდა ჰარაბა-გილიანში, გამოავლინა სხვადასხვა სახის კერამიკული ნივთები, სპილენძის ნაკეთობები, ბრინჯაოს იარაღები, აბასიდური მონეტები, რაც მოწმობს ქალაქის კავშირზე ახლო და შუა აღმოსავლეთის სავაჭრო და სახელოსნო ცენტრებთან.

ჰარაბა-გილიანი პირველად მონღოლების  ბატონობის დროს დაინგრა, შემდგომ კი რიგი  უცხოტომელთა  შემოსევების  გამო საბოლოოდ  განადგურდა.

## გალერეა 

File:Xarabagilan 15.JPG
File:Xarabagilan 03.JPG
File:Xarabagilan 07.JPG
File:Xarabagilan 11.JPG

## სქოლიო
კატეგორია:აზერბაიჯანის ისტორია
კატეგორია:აზერბაიჯანის არქეოლოგიური ძეგლები
მწვანე თეატრი (ბაქო)

**მწვანე თეატრი** () — თეატრი აზერბაიჯანის დედაქალაქ ბაქოში. განლაგებულია ღია ცის ქვეშ. თეატრი იტევს 2500 მაყურებელს.

თეატრი შეიქმნა 60-ანი წლების დასაწყისში მაშინდელი ქალაქის მერის ალიშ ლემბარანსკის ინიციატივით. მწვანე თეატრი იყო მნიშვნელოვანი კულტურულ-მასობრივი ღონისძიებების ჩატარების ადგილი. თეატრში ხდება კინოფილმის „სად არის აჰმედი?“-ს საფინალო მოქმედებები.

1993 წლიდან თეატრმა შეწყვიტა ფუნქციონირება. 2005 წლის აგვისტოში აზერბაიჯანის პრეზიდენტის ილჰამ ალიევის განკარგულებით თეატრს ჩაუტარდა სარემონტო სამუშაოები.

გახსნაზე ილჰამ ალიევმა განაცხადა: „მადლობას ვუხდი ყველა იმას, ვინც მიიღო ამ თეატრის რეკონსტრუქციაში მონაწილეობა, იმედს გამოვთქვამ, რომ ეს თეატრი გახდება ჩვენი მოქალაქეების საყვარელი დასასვენებელი ადგილი“. 

2007 წლის 25 ივლისს ბაქოს აღმასრულებელი ხელისუფლების მეთაურმა გასცა განკარგულება ბაქოს „მწვანე თეატრის“ საკონცერტო კომპლექსის შექმნასთან დაკავშირებით..

## სქოლიო
კატეგორია:ბაქოს შენობა-ნაგებობები
კატეგორია:თეატრები ანბანის მიხედვით
იმამ-ზადეს მავზოლეუმი

**იმამ-ზადეს მავზოლეუმი** (ცნობილია ასევე როგორც **გოი-იმამი**; ) — XIV საუკუნის მავზოლეუმი. განლაგებულია აზერბაიჯანში, ქალაქ განჯიდან 5 კილომეტრის მოშორებით, ძველი განჯის მახლობლად. სასაფლაოზე, სადაც აღმართულია მავზოლეუმი ასევე აღმართულია რიგი მეჩეთი, მინარეთი და სხვა ძეგლი.

## არქიტექტურა 
მავზოლეუმი „იმამ-ზადე“ მართკუთხა ფორმისაა. მისი გუმბათი სრულდება სხვადასხვა ფერის აგურით ცილინდრულ საფუძველზე. ყველა მხრიდან სამხრეთ-აღმოსავლეთის გარდა მასზე მიშენებულია ნაგებობები. გარეგნულად მას ეტყობა, რომ იგი რამდენჯერმე იყო გარემონტებული. მავზოლეუმი აშენებული იყო ორ სართულად.

## მავზოლეუმის ისტორია 
რესლერის ვარაუდით, მავზოლეუმი აშენებული იყო X საუკუნეში. ი. შერბინი მიაკუთვნებდა ძეგლს XVII საუკუნეს. მავზოლეუმის ცენტრალური ნაწილი მიეკუთვნება XIII საუკუნის ბოლოს XIV საუკუნის დასაწყისს.

1878-79 წლებში გენერალ-მაიორ ისრაფილ ბეგ იადიგარზადეს ინიციატივით მავზოლეუმი აღდგენილ იქნა. რესტავრაციის დროს გაკეთებული წარწერა მიაკუთვნებს მავზოლეუმს ხიჯრის 120 -ე წელს ანუ 737/8 წ.

საბჭოთა კავშირის დროს მავზოლეუმი დაინგრა. გადარჩა თვითონ მავზოლეუმის ის ნაწილი, რომელიც აშენებული იყო XIV საუკუნის ბოლოს — XV საუკუნის დასაწყისში. 2010 წელს აზერბაიჯანის პრეზიდენტის  ილჰამ ალიევის განკარგულებით დაიწყო მავზოლეუმის რესტავრაცია. თვითონ პრეზიდენტი ორჯერ დაესწრო მის რეაბილიტაციას და გარკვეული მითითებები და რეკომენდაციები მისცა მშენებელ-რესტავრატორებს.

## რესურსები ინტერნეტში 
*იმამ-ზადეს მავზოლეუმი

## სქოლიო
კატეგორია:ისლამური არქიტექტურა
კატეგორია:აზერბაიჯანის მავზოლეუმები
ფითი

**ფითი** () — აზერბაიჯანული ეროვნული  ცხვრის წვნიანი, რომელიც მზადდება დახურულ თიხის ჭურჭელში. მის დასამხადებლად ძირითადად გამოიყენება ერთი ლიტრის მოცულობის თიხის ჭურჭელი. ფითი — აზერბაიჯანული ეროვნული წვნიანი კერძების ერთ-ერთი სახეობაა.

## ინგრედიენტები 
ნამდვილ ფითიში იდება წინასწარ  გამზადებული (წინასწარ შემწვარი) წაბლი, ბარდა, შავი წიწაკა, ხახვი, ნიორი. დღეს წაბლი შეიცვალა კარტოფილით, ასევე ემატება დაჭრილი მწვანილები. ფითი მზადდება არანაკლებ ერთი საათისა, ყოველი ულუფა — თითოულ თიხის ქოთანში, რომელშიც იწყობა ყველა ზემოაღნიშნული ინგრედიენტები, ზემოდან ესხმევა წყალი და იხუფება სახურავით. 

## სქოლიო
კატეგორია:აზერბაიჯანული სამზარეულო
ქაბალაქი

**ქაბალაქი** (ქაბალაქა), (, ) — კავკასიის ალბანეთის ძველი დედაქალაქი (VI საუკუნემდე), მსხვილი სავაჭრო ცენტრი XV საუკუნემდე.
	
## ისტორია 
წერილობით  წყაროებში  პირველად  გაბალაკის დასახელებით ქალკაქი მოიხსენიება I საუკუნის მეორე ნახევარში, უფრო ზუსტად პლინიუს უფროსის  „ბუნების ისტორია“-ში.  ქალაქ ხაბალა (გაბალაზე) II საუკუნეში ასევე მოგვითხრობს  პტოლომე თავის გეოგრაფიულ სახელმძღვანელოში. ძველ გაბალს განვითარებული ჰქონდა სავაჭრო კავშირები მთელს მაშინდელ მსოფლიოსთან და წარმოადგენდა კავკასიის ალბანეთის სავაჭრო ცენტრს.

გაბალას თავს ხშირად ესხმოდნენ ხაზართა ურდოები. ისინი ფლობდნენ გაბალას ერთი საუკუნის განმავლობაში. ამიტომაც არაბმა დამპყრობლებმა შემდგომ ამ ქალაქს უწოდეს გაბალა-ხაზარი. 

XVI საუკუნეში გაბალა სეფიანელთა ჯარმა გაანადგურა. გაბალას ნანგრევები განლაგებულია აზერბაიჯანის ტერიტორიაზე ჩუხურ გაბალას დასახლების აღმოსავლეთით და თანამედროვე ქალაქ გაბალას სამხრეთ-დასავლეთით. გაბალას ციხეს ნანგრევები მიოცავენ 25 ჰა ტერიტორიას. ციხის აღმოსავლეთით — ტაძრის მთიანი ნაკვეთია, რომლის ფართობიც გადაჭიმულია 50 ჰა-ზე.

## ფოტო გალერეა 

Image:Ancient Gabala01.jpg|ძველი გაბალას ციხის ნანგრევები.
Image:Ancient Gabala02.jpg|ძველი გაბალას გათხრები.
Image:Ancient Gabala03.jpg|ძველი გაბალას გათხრები. მინანქრიანი ჭურჭლის ნაწილები.
Image:Ancient Gabala04.jpg|ძველი გაბალას გათხრები.თიხის წყალსადენი.
Image:Ancient Gabala05.jpg|ძველი გაბალას გათხრები.
Image:Ancient Gabala08.jpg|ძველი გაბალას გათხრები.მინანწრიანი ჭურჭლის ნამსხვრევი.
Image:Ancient Gabala09.jpg|ძველი გაბალას გათხრები. ქვანახშირის ფენა.
Image:Ancient Gabala10.jpg|ძველი გაბალას გათხრები. თიხის ჭურჭლის ნამსხვრევები. 

## სქოლიო
კატეგორია:აზერბაიჯანის ისტორია
კატეგორია:კავკასიის ისტორია
კატეგორია:ყოფილი დედაქალაქები
A Scarcity of Miracles

***A Scarcity of Miracles*** — Jakszyk, Fripp and Collins-ის ალბომი. პროექტში მონაწილეობენ  King Crimson-ის წევრები, რობერტ ფრიპი, მელ კოლინზი და სიმღერების ავტორი-გიტარისტი ჯაკო ჯეკზიკი (რომელიც მანამდე უკრავდა პროექტ 21st Century Schizoid Band-ში).

ალბომი შეიქმნა გიტარის იმ იმპროვიზაციების საფუძველზე, რომლებიც ჯაკზეკის და ფრიპის მიერ იწერებოდა უილტშირში (ინგლისი). ალბომის ჩაწერა თავდაპირველად არ იგეგმებოდა . ფრიპის თანხმობით ჯაკზეკმა თავად აიღო მასალა და გადაამუშავა ვოკალების დამატებით. კოლინზი ასევე შეუერთდა ამ სესიებს.

*A Scarcity of Miracles* გამოვიდა ქვესათაურით „A King Crimson ProjeKct“. შედეგად, ბევრმა გამოხატა ვარაუდი, რომ ეს, შესაძლოა, ყოფილიყო თავად King Crimson-ის შემდეგი შემადგენლობა. ფრიპმა იგი უარყო და დაამატა, რომ ეს მისთვის ერთ-ერთი საყვარელი ალბომი იყო. „Crimson-ის გენი აქვს, მაგრამ KC არ არის“.

კომპოზიციები „A Scarcity of Miracles“ და „The Light of Day“ სრულდებოდა King Crimson-ის კონცერტებზე.

ალბომის გარეკანის ავტორია პიჯეი კრუკი.

## სიმღერების სია
## პერსონალი
* ჯაკო ჯეკზიკი&nbsp;– გიტარები, ვოკალი, კლავიშებიანი საკრავები, გუჩენი
* რობერტ ფრიპი&nbsp;– გიტარები, ხმოვანი ფონები
* მელ კოლინზი&nbsp;– ალტო და სოპრანო საქსოფონები, ფლეიტა

;დამატებითი პერსონალი
* ტონი ლევინი&nbsp;– ბას-გიტარა, ჩეპმენ-სტიკი 
* გევინ ჰარისონი&nbsp;– დასარტყმელი საკრავები, პერკუსია

## სქოლიო
კატეგორია:2011 წლის ალბომები
კატეგორია:Discipline Global Mobile-ის ალბომები
კატეგორია:პროგრესული როკ-ალბომები
კატეგორია:ალბომები რობერტ ფრიპის პროდიუსერობით
აზერბაიჯანული ხალხური ცეკვები

**აზერბაიჯანული ხალხური ცეკვები** () — აზერბაიჯანელი ხალხის საცეკვაო ხელოვნება. აზერბაიჯანულ ხალხურ ცეკვებს გააჩნიათ ძალიან ძველი ისტორია. ამაზე მეტყველებენ კედლური დამწერლობის ნიმუშები გობუსტანში. პირველ ცეკვებს გააჩნდათ სარიტუალო ხასიათი. შუა საუკუნეებიდან აზერბაიჯანში დაიწყო სხვადასხვა სახის ცეკვების ფორმირება, რომლებმაც ჩვენამდე მოაღწიეს. განასხვავებენ ცეკვის შემდეგ სახეობებს: გმირულს, ყოფითს, შრომითს, რელიგიური წესების ხასიათის. აზერბაიჯანული ცეკვები იყოფა საკმაოდ გლუვზე, გლუვზე და ცოცხალი ხასიათის მქონე ცეკვებზე.  მათ გააჩნიათ თავისი დამახასიათებელი მოძრაობები, რომლებიც  განპიროვნებულნი არიან მათი რითმული აღნაგობით. როგორც წესი აზერბაიჯანული ცეკვა სამ ნაწილიანია: პირველი ნაწილი  — წრეზე სიარული, მოცეკვავეს უჭირავს სხეული მაღლა და ამაყად, მეორე — ლირიკული შეჩერება ადგილზე (სიუზმე) და მესამე — კვლავ წრეზე სიარული — დაჯერებული, მისწრაფებული და სადღესასწაულო. მესამე ნაწილს ახასიათებს რიტმულობა, ემოციური აფეთქება. ცეკვების უმრავლესობას, განსაკუთრებით კი ძველ ცეკვებს, ახასიათებს საყვარელი ცხოველების ან მცენარეების დასახელებები: „ჯეირანი“ , „ლალე“  — მინდვრის ყაყაჩო, „ბენევშე“ — ია, „ინაბი“ — უნაბი და სხვა.

## ისტორია 
აზერბაიჯანის ტერიტორიაზე ფოლკლორული ცეკვის გაჩენისა და ფორმირების პროცესი გრძელი და მრავალსაუკუნოვანი იყო. ისეთი ცეკვები, როგორიცაა „გოდუ-გოდუ“, „ქოსა-ქოსა“, „ხიდირ ილიასი“ და სხვა ძველ სარიტუალო ცეკვებს წარმოადგენენ.  აზერბაიჯანის მმართველთა კარებზე იყო ცეკვის ანსამბლები, რომლებიც ცნობილი იყო მოცეკვავეების მაღალი ოსტატობით.

1920 წელს რესპუბლიკაში საბჭოთა ხელისუფლების დამყარების შემდეგ ხალხური ცეკვები გამდიდრდა ახალი შინაარსით, რომელიც ასახავდა სულიერ სამყაროს, იდეოლოგიასა და ახალი ადამიანის მუშაობას. ასეთი ცეკვები, როგორც „ბამბის მწარმოებლებთა ცეკვა“, „ნაყოფიერი ცეკვა“, „მეთევზეების ცეკვა“, „კოსმოსური ცეკვები“ და სხვ. დაიწყო ისეთი ძველებური ცეკვების შნარჩუნების პროცესი, როგორიცაა „მირზაი“ და „უზუნდარა“, ასევე იქმნებოდა ახალი ცეკვები. ახალგაზრდულმა ცეკვებმაც ასევე მოიპოვა პოპულარობა.

პირველი პროფესიონალური საცეკვაო ჯგუფი აზერბაიჯანში შეიქმნა 1938 წელს სამოყვარულო შესრულების საფუძველზე. ეს ანსამბლი გამოდიოდა მრავალფეროვან რეპერტუარში, რომელიც შედგება ძველი და თანამედროვე ხალხური ცეკვებისგან. ამ ანსამბლის საქმიანობას უკავშირებდნენ საცეკვაო ხელოვნების პოპულარიზაციას, როგორც თავად რესპუბლიკაში, სსრკ-ში და საზღვარგარეთაც.

1959 წელს აზერბაიჯანში ამინა დილბაზის ხელმძღვანელობით შეიქმნა საცეკვაო ანსამბლი „ჩინარი“. მალე ეს ჯგუფი პროფესიონალური ფოლკლორული ანსამბლი გახდა.

ქალის ცეკვის განვითარება, პირველ რიგში, კოსტუმიდან გამომდინარეობს. ფეხების მოძრაობის სიკაშკაშე განისაზღვრა მოცეკვავე გრძელი კაბით, მისი ყურადღება გამახვილებულია შეიარაღებისა და ზედა სხეულის განვითარებულ ტექნიკასთან (მხრები, თავი, სახის გამოხატულება და ა.შ.). ქალის ცეკვისთვის ყველაზე დამახასიათებელია 3-გვერდიანი ზომა.

## რესურსები ინტერნეტში 
* Sarı Gəlin - აზერბაიჯანული ხალხური ცეკვა
* ცეკვა "უზუნდარა"
* აზერბაიჯანული ხალხური ცეკვა

## სქოლიო
კატეგორია:აზერბაიჯანული კულტურა
ნათია თოდუა

**ნათია თოდუა** (დ. 12 მარტი, 1996) — ქართველი მომღერალი, რომელიც ცნობილი გახდა *The Voice of Germany*-ს მეშვიდე სეზონის  მოგების შემდეგ. 

## ცხოვრება და კარიერა 
### 2013-2016: ადრეული ცხოვრება და კარიერა 
ნათია თოდუა დაიბადა თბილისში, 1996 წლის 12 მარტს. 1992 წლის სამოქალაქო ომის დროს მისმა ოჯახმა დატოვა აფხაზეთი და დროებით თბილისში დასახლდა. როდესაც ნათია ორი წლის იყო, ოჯახი დაბრუნდა აფხაზეთში და დასახლდა გალის რაიონის სოფელ ნაბაკევში. სკოლის დამთავრების შემდეგ ნათია და მისი და დაბრუნდნენ თბილისში, უმაღლესი განათლების მიღების მიზნით. თოდუამ ჩააბარა კავკასიის უნივერსიტეტში, ეკონომიკის განხრით. 

2013 წელს ნათიამ მონაწილეობა მიიღო მუსიკალურ კონკურს „მაგთიfანში“, სადაც გაიცნო ჯგუფ „ვაკის პარკის“ წევრები, რომლებთანაც თანამშრომლობდა 2016 წლამდე. 2014 წელს მან მონაწილეობა მიიღო *X Factor Georgia-ში*, ხოლო 2015 წელს – * X-Factor Ukraine-ში*.

### 2016–დღემდე 
2016 წელს თოდუა საცხოვრებლად გადავიდა ბრუხზალში (გერმანია),  სადაც ო პერის პროგრამით დაიწყო მუშაობა. მომდევნო წელს მან მონაწილეობა მიიღო The Voice of Germany-ს მეშვიდე სეზონის შესარჩევ ტურში, რომლის წარმატებით გავლის შედეგად, შეუერთდა ფინელი მუსიკოსის და ჯგუფ Sunrise Avenue-ს სოლისტის, სამუ ჰაბერის გუნდს. 2017 წლის 17 დეკემბერს The Voice of Germany-ს ფინალურ შოუში მან მოიპოვა შემოსული ხმების 50.1% და გახდა The Voice of Germany 2017-ის გამარჯვებული. გამარჯვების შემდეგ მან კონტრაქტი გააფორმა Universal Music Group-თან. 2017 წლის 29 დეკემბერს თოდუა დასახელდა როგორც გერმანიის ევროვიზიის ეროვნული კონკურსის, *Unser Lied für Lissabon*-ის ერთ-ერთი მონაწილე . 

2020 წლის თებერვალში, რუმინეთში, ფესტივალზე The 12 Months Film Festival მომღერლის ვიდეომ „Love letter“ ორ ნომინაციაში გაიმარჯვა.

2022 წლის სექტემბერში ნათია თოდუა დაჯილდოვდა საქართველოს „ღირსების მედლით“.

## სქოლიო
კატეგორია:დაბადებული 1996
კატეგორია:Universal Music Group-ის შემსრულებლები
კატეგორია:ქართველი მომღერლები
კატეგორია:დაბადებული 21 მარტი
კატეგორია:საქართველოს ღირსების მედლით დაჯილდოებულები
კატეგორია:ცოცხალი ადამიანები
გალათას ძველი კოშკი

[thumb|300px|[ბიზანტიის იმპერია|ბიზანტიური ეპოქის დროის დიდი ჯაჭვის ფრაგმენტი, რომელიც 1453 წელს კონსტანტინოპოლის დაცემის დროს ოქროს რქის შესასვლელს კეტავდა, სტამბოლის არქეოლოგიურ მუზეუმში.]]

**გალათას ძველი კოშკი** (; სიტყვასიტყვით *დიდი კოშკი*) — კოშკი, რომელიც კონსტანტინოპოლში, ოქროს რქის ჩრდილოეთით იდგა, გალათას ციტადელში. კოშკი, დიდი ჯაჭვის ჩრდილოეთ ნაწილს აკონტროლებდა, რომელიც ოქროს რქაში შესასვლელს კეტავდა, რათა მტრების ხომალდებს ნავსადგურში არ შეაღწიათ. კოშკი შეიცავდა ჯაჭვის აწევის და დაშვების მექანიზმს.

კოშკი, მეტწილად ლათინურ ჯვაროსანთა მიერ კონსტანტინოპოლის ალყის დროს განადგურდა, რომელიც მეოთხე ჯვაროსნული ლაშქრობის ნაწილი იყო.

ძველი კოშკი არ უნდა აგვერიოს დღევანდელ გალათას კოშკთან, რომელიც ჯერ კიდევ დგას. დღევანდელი კოშკი 1348 წელს, გენუელთა მიერ აშენებულია და განსხვავებულ ადგილასაა განლაგებული, კერძოდ, გალათას ციტადელის ჩრდილოეთით, მის უმაღლეს წერტილში.

გენუელებმა ახალ კოშკს *Christea Turris* (*ქრისტეს კოშკი*) უწოდეს. თუმცა, ბიზანტიელებმა ახალ კოშკსაც *Megalos Pyrgos* (*დიდი კოშკი*) ეძახდნენ.

## იხილეთ აგრეთვე
* გალათას კოშკი

## სქოლიო
კატეგორია:ოქროს რქა
კატეგორია:ჯვაროსნული ადგილები
მარტინ ჩარლზ სტრონგი

**მარტინ ჩარლზ სტრონგი** (დ. 1960, მასელბორო) — შოტლანდიელი მუსიკის ისტორიკოსი, ცნობილი პოპულარული მუსიკის დისკოგრაფიების შედგენით – მათ შორის *The Great Rock Discography*-თ. სტრონგს პრესაში აღწერენ როგორც „აღიარებული გიგანტური დისკოგრაფიების შემდგენელს“. აგრეთვე წერენ, რომ იგი არის „ადამიანი, რომელმაც როკ-მუსიკაზე ერთი ადამიანისთვის დასაშვებზე მეტი იცის“.

## რესურსები ინტერნეტში
*The Great Rock Bible
*FolkLib Index - სტრონგის წიგნები

## სქოლიო
კატეგორია:შოტლანდიელი მწერლები
კატეგორია:ცოცხალი ადამიანები
საიდუმლო მასალები (სეზონი 4)

სამეცნიერო ფანტასტიკური ტელესერიალ „საიდუმლო მასალების“ მეოთხე სეზონი აშშ-ში, Fox-ის ეთერში 1996 წლის 4 ოქტომბერს გავიდა და დასრულდა 1997 წლის 18 მაისს, 24 ეპიზოდის შემდეგ.

სერიალის მეოთხე სეზონში დანა სკალის დაუდგინეს ონკოლოგიური დაავადება, რაც მისი გატაცების შედეგია. ამავე სეზონში მალდერს უჩნდება ეჭვი უცხო რასის არსებობა-არარსებობის შესახებ.

ამ სეზონის შემთხვევაში მაყურებელთა რაოდენობა იყო უფრო მაღალი, ვიდრე წინა სეზონების დროს – თითო ეპიზოდზე 20 მილიონი ადამიანით. ამრიგად, ეს იყო „საიდუმლო მასალების“ ყველაზე რეიტინგული სეზონი. მისი მეთორმეტე ეპიზოდი „ლეონარდ ბეტსი“ სუპერ-ბოულ XXXI-ს დაემთხვა და მაყურებელთა რაოდენობამ 29.1 მილიონი შეადგინა. სეზონმა აგრეთვე კრიტიკოსების დადებითი შეფასებები მიიღო.

## ეპიზოდები
ეპიზოდები, აღნიშნული ორმაგი ჯვრით (), წარმოადგენენ სერიალის მითოლოგიის ნაწილს.

## რესურსები ინტერნეტში
* 
* 

## სქოლიო

კატეგორია:1996 წლის ამერიკული ტელესეზონები
კატეგორია:1997 წლის ამერიკული ტელესეზონები
საიდუმლო მასალები (სეზონი 5)

სამეცნიერო ფანტასტიკური ტელესერიალ „საიდუმლო მასალების“ მეხუთე სეზონი აშშ-ში, Fox-ის ეთერში 1997 წლის 2 ნოემბერს გავიდა და დასრულდა 1998 წლის 17 მაისს, 20 ეპიზოდის შემდეგ. ეს იყო სერიალის უკანასკნელი სეზონი, გადაღებული ვანკუვერში. ყველა შემდგომი ეპიზოდი გადაიღეს ლოს-ანჯელესში. განსხვავება წინა სეზონებთან ისიც არის, რომ ამბის განვითარება უფრო დეტალურად იყო დაგეგმილი, ვინაიდან ამავე დროს იღებდნენ მხატვრულ ფილმს „საიდუმლო მასალები“, რომელიც სერიალთან პირდაპირ იყო დაკავშირებული.

სერიალის მეხუთე სეზონში მოვლენები მიმდინარეობს დანა სკალის ონკოლოგიური დაავადებისგან განკურნების შემდეგ. აგრეთვე ჩნდებიან ახალი პერსონაჟები – ჯეფრი სპენდერი (კრის ოუენსი) და დაიანა ფაული (მიმი როჯერსი), ისევე, როგორც ნათელმხილველი გიბსონ პრეიზი (ჯეფ გულკა). უკანასკნელი ეპიზოდი „დასასრული“ უკავშირდება თავად მხატვრულ ფილმს და სერიალის მეექვსე სეზონის პირველ ეპიზოდს „დასაწყისი“.

სეზონი კვლავ წარმატებული იყო, ხოლო თითო ეპიზოდის მაყურებლების რაოდენობა დაახლოებით 20 მილიონს შეადგენდა. იმ დროისთვის ეს იყო „საიდუმლო მასალების“ ყველაზე რეიტინგული სეზონი. აგრეთვე დადებითი იყო კრიტიკოსების შეფასებები.

## ეპიზოდები
ეპიზოდები, აღნიშნული ორმაგი ჯვრით (), წარმოადგენენ სერიალის მითოლოგიის ნაწილს.

## რესურსები ინტერნეტში
* 
* 

## სქოლიო

კატეგორია:1997 წლის ამერიკული ტელესეზონები
კატეგორია:1998 წლის ამერიკული ტელესეზონები
ლიბერიის გერბი

მინი|ლიბერიის სახელმწიფო გერბი ლიბერიულ დოლარზე, 1880
**ლიბერიის სახელმწიფო გერბი** — ოქროსფერი კანტით გარშემორტყმულ ფარი, რომელზეც გამოსახულია ლიბერიისკენ მომავალი XIX  საუკუნის გემი. იგი გამოხატავს იმ გემებს, რომლებსაც მოყჰავდათ განთავისუფლებული მონები აშშ-დან ლიბერიაში. ამავე კონცეფციას ეყრდნობა დევიზი: „თავისუფლების სიყვარულმა მოგვიყვანა ჩვენ აქ“ (''''). გერბის ქვედა ნაწილიზე განთავსებულია სადევიზო ლენტი, რომელზეც ქვეყნის ოფიციალური სახელწოდებაა დატანილი: „ლიბერიის რესპუბლიკა“ ().

გერბის თავდაპირველი ვერსია შეიმუშავეს XVI საუკუნეში, ხოლო დამტკიცდა 1847 წლის 16 ივლისს. 

## სიმბოლიკა 
ოქროს ჩარჩოს მქონე ფარზე გამოსახულია ზღვის პეიზაჟი ხმელეთისკენ მომავალი აფრიანი გემით, რომელიც გამოხატავს ლიბერიის კოლონიზატორების მიერ მონების განთავისუფლებას. მარცხენა ზედა მხარეს თეთრი მტრედი გრაგნილით წარმოადგენს მშვიდობის სიმბოლოს, რომელსაც სხვა ქვეყნებთან მიაქვს მოკითხვის წერილი კეთილგანწყობის ნიშნად. ჰორიზონტიდან ამომავალი მზე გამოხატავს ერის დაბადებას. 

გერბის წინა პლანზე გამოსახულია პალმის ხე და ნიჩაბი გუთანთან ერთად. პალმის ხე ისტორულად ლიბერიელი ხალხის ერთ-ერთი უნივერსალური საკვები წყაროა, ხოლო ნიჩაბი და გუთანი განასახიერებს მუხლჩაუხრელ შრომას, რომლითაც ხალხი შეძლებს ნათელი მომავლის შექმნას.

## გალერეა 

ფაილი:Coat of arms of Liberia in 1889.svg|ლიბერიის გერბი, 1889 წელი
ფაილი:Coat of arms of REPUBLIC OF LIBERIA in 1921.jpg|ლიბერიის გერბი, 1921 წელი
ფაილი:Coat of arms of REPUBLIC OF LIBERIA in 1963.jpg|ლიბერიის გერბი, 1963 წელი

## სქოლიო 
კატეგორია:ჰერალდიკა
კატეგორია:სახელმწიფო გერბები
კატეგორია:ლიბერიის ეროვნული სიმბოლოები
კატეგორია:გერბები მზის გამოსახულებით
კატეგორია:გერბები გემის გამოსახულებით
კატეგორია:გერბები ფრინველების გამოსახულებით
კატეგორია:გერბები ნიჩბის გამოსახულებით
კატეგორია:გერბები სხივების გამოსახულებით
კატეგორია:გერბები ანბანის მიხედვით
საიდუმლო მასალები (სეზონი 6)

სამეცნიერო ფანტასტიკური ტელესერიალ „საიდუმლო მასალების“ მეექვსე სეზონი აშშ-ში, Fox-ის ეთერში 1998 წლის 8 ნოემბერს გავიდა და დასრულდა 1999 წლის 16 მაისს, 22 ეპიზოდის შემდეგ. სეზონი პირდაპირ აგრძელებს 1998 წლის მხატვრულ ფილმ „საიდუმლო მასალების“ მოვლენებს. 

ეს არის სერიალის პირველი სეზონი, გადაღებული ლოს-ანჯელესში. ეს გადაწყვეტილება მიიღეს დევიდ დუხოვნის (ფოქს მალდერი) თხოვნით, ვინაიდან მას სურდა მეუღლესთან, ტეა ლეონისთან ახლოს ყოფნა. მიუხედავად იმისა, რომ გადასაღები ადგილის გადატანას ეწინააღმდეგებოდა სცენარისტი კრის კარტერი, რეჟისორი კიმ მენერსი და ჯილიან ანდერსონი (დანა სკალი) დუხოვნის თხოვნას მხარს უჭერდნენ. სეზონში გამოჩნდნენ პერსონაჟები დაიანა ფაული (მიმი როჯერსი) და ჯეფრი სპენდერი (კრის ოუენსი), რომლებიც შემდგომში სერიალში თავი დაიმკვიდრეს.

მიუხედავად თავდაპირველად მაყურებლის დიდი რაოდენობისა, წინა სეზონთან შედარებით ახლის ჩვენებისას მათ რაოდენობამ იკლო და ასე გაგრძელდა მეცხრე სეზონის ჩათვლით. თავად სეზონმა მრავალფეროვანი შეფასებები მიიღო. კრიტიკოსების და მოყვარულების ნაწილმა იგი არ მიიღო, ვინაიდან ლოს-ანჯელესში გადაღებების გადატანას მოჰყვა ზოგადი განწყობის შეცვლა. განსხვავებით უკვე ტრადიციად ქცეული „კვირის მონსტრის“ ტიპის ეპიზოდებისგან, ახლებში შეიმჩნევა ბევრი იუმორი, რომანტიკა ან ორივე ერთად.

## ეპიზოდები
ეპიზოდები, აღნიშნული ორმაგი ჯვრით (), წარმოადგენენ სერიალის მითოლოგიის ნაწილს.

## რესურსები ინტერნეტში
* 

## სქოლიო

კატეგორია:1998 წლის ამერიკული ტელესეზონები
კატეგორია:1999 წლის ამერიკული ტელესეზონები
ლიბერიის ჰიმნი

**„All Hail, Liberia, Hail!“** „“) — ლიბერიის ეროვნული ჰიმნი. ტექსტის ავტორია ლიბერიის მესამე პრეზიდენტი, დენიელ ბეშიელ უორნერი. მუსიკის ავტორი — ოლმსტიდ ლუკა.

## ტექსტი 

All hail, Liberia, hail! (All hail!)
All hail, Liberia, hail! (All hail!)
This glorious land of liberty
Shall long be ours.
Though new her name,
Great be her fame,
And mighty be her powers,
And mighty be her powers.
In joy and gladness
With our hearts united,
We'll shout the freedom
Of a race benighted,
Long live Liberia, happy land!
A home of glorious liberty,
By God's command!
A home of glorious liberty,
By God's command!
All hail, Liberia, hail! (All hail!)
All hail, Liberia, hail! (All hail!)
In union strong success is sure.
We cannot fail!
With God above
Our rights to prove,
We will o'er all prevail,
We will o'er all prevail!
With heart and hand our country's cause defending,
We'll meet the foe with valour unpretending.
Long live Liberia, happy land!
A home of glorious liberty,
By God's command!
A home of glorious liberty,
By God's command!

## რესურსები ინტერნეტში
*აუდიოჩანაწერი და ტექსტი
*MIDI ვერსია 

კატეგორია:ეროვნული ჰიმნები
კატეგორია:ლიბერიის ეროვნული სიმბოლოები
Barbara Barbara, We Face a Shining Future

***Barbara Barbara, We Face a Shining Future*** (სტილიზებული როგორც ***Barbara Barbara, we face a shining future***) — ბრიტანული ელექტრონული ჯგუფ Underworld-ის მეცხრე სტუდიური ალბომი. იგი გამოვიდა 2016 წლის 18 მარტს. 
იგი ჯგუფის პირველი სტუდიური ალბომია 2010 წლის *Barking*-ის შემდეგ. *Barbara Barbara*-მ გამოსვლისთანავე მოიპოვა კრიტიკული აღიარება და მოხვდა რამდენიმე საერთაშორისო ჩარტში. მან აგრეთვე მიიღო გრემის ჯილდო წლის საუკეთესო საცეკვაო/ელექტრონული ალბომისთვის.

## სიმღერების სია
## ჩარტები
## სქოლიო
კატეგორია:2016 წლის ალბომები
კატეგორია:Underworld-ის ალბომები
კატეგორია:Caroline Records-ის ალბომები